31998R0410
L 052/1
JURNALUL OFÍCIAL AL UNIUNII EUROPENE
REGULAMENTUL (CE, Euratom) NR. 410/98 AL CONSILIULUI
din 16 februarie 1998
de modificare a Regulamentului (CE, Euratom) nr. 58/97 privind statisticile structurale de întreprindere
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 213,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât Regulamentul (CE, Euratom) nr. 58/97 (4) a stabilit un cadru comun care reglementează culegerea, elaborarea, transmiterea și evaluarea statisticilor comunitare privitoare la structura, activitatea, competitivitatea și performanțele întreprinderilor din Comunitate;
întrucât evoluția procesului de integrare comunitară în domeniul monetar, economic și social impune extinderea cadrului sus-menționat și asupra sectorului asigurărilor;
întrucât întocmirea evidențelor contabile naționale și regionale în conformitate cu Regulamentul (CE) nr. 2223/96 (5) impune elaborarea unor statistici comparabile, complete și sigure cu privire la sectorul asigurărilor;
întrucât este, ca atare, necesară modificarea Regulamentului (CE, Euratom) nr. 58/97 pe baza Directivelor 92/49/CEE (6) și 92/96/CEE (7) ale Consiliului, privind realizarea pieței interne a asigurărilor de viață și generale, și a Directivei 91/674/CEE (8) privind conturile anuale și conturile consolidate ale societăților de asigurări;
în urma consultării Comitetului pentru programul statistic (CPS) înființat prin Decizia 89/382/CEE, a Euratom (9) și a Comitetului de asigurări înființat în temeiul Directivei 91/675/CEE (10);
ADOPTĂ PREZENTUL REGULAMENT:
Articolul 1
Regulamentul (CE, Euratom) nr. 58/97 se modifică prin prezenta după cum urmează:
1.
La articolul 5 se adaugă următoarea liniuță:
„-
un modul detaliat referitor la statisticile structurale în sectorul asigurărilor, descris în anexa 5”.
2.
Se adaugă anexa 5, conform dispozițiilor din anexa la prezentul regulament.
Articolul 2
Prezentul regulament intră în vigoare în cea de-a 20-a zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 februarie 1998.